Oficialusis leidinys L 217 , 29/08/2003 p. 0067 - 0072



Komisijos sprendimas 2003 m. rugpjūčio 20 d. įgaliojantis valstybes nares pagal Direktyvą 96/49/EB patvirtinti tam tikras nukrypti leidžiančias nuostatas dėl pavojingų krovinių vežimo geležinkeliais (pranešta dokumentu Nr. C(2003) 3026) (tekstas svarbus EEE) (2003/627/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. liepos 23 d. Tarybos direktyvą 96/49/EB dėl valstybių narių teisės aktų, susijusių su pavojingų krovinių vežimu geležinkeliais, suderinimo [1] su pakeitimais, padarytais Europos Parlamento ir Tarybos direktyva 2000/62/EB [2], ypač į jos 6 straipsnio 9 ir 11 dalis, atsižvelgdama į pranešimus, gautus iš suinteresuotų valstybių narių, kadangi: (1) Direktyvoje 96/49/EB nustatyta, kad valstybės narės gali patvirtinti nuostatas, susijusias su tam tikrų pavojingų medžiagų, išskyrus vidutinio ir aukšto radioaktyvumo medžiagas, vežimu mažais kiekiais geležinkeliais jų teritorijoje, kurios būtų ne tokios griežtos kaip numatytos šios direktyvos prieduose. Dalis valstybių narių pranešė Komisijai apie pageidavimą patvirtinti tokias nuostatas. Ištyrusi nuostatas, Komisija padarė išvadą, kad jos atitinka reikalavimus. Todėl turi būti leista šias nuostatas priimti. (2) Direktyvoje 96/49/EB nustatyta, kad valstybės narės gali leisti reguliariai vežti tiksliai nustatytais maršrutais savo teritorijoje pavojingus krovinius, sudarančius tam tikro pramoninio proceso dalį, kuriuos draudžiama vežti tiek laikantis šios direktyvos priedo nuostatų, tiek ir vežant kitomis nei priede nurodytos sąlygomis, jei tokie vežimai yra vietinio pobūdžio ir atidžiai kontroliuojami laikantis aiškiai nustatytų reikalavimų. Dalis valstybių narių pranešė Komisijai apie pageidavimą patvirtinti tokias reguliaraus transporto nuostatas. Komisija padarė išvadą, kad tam yra pakankamos sąlygos. Todėl valstybėms narėms turi būti leista šias nuostatas priimti. (3) Šiame sprendime numatytos priemonės atitinka Direktyvos 94/55/EB 9 straipsniu įkurto Pavojingų krovinių vežimo komiteto nuomonę, PRIĖMĖ ŠĮ SPRENDIMĄ: 1 straipsnis I priede išvardytoms valstybėms narėms leidžiama patvirtinti šiame priede išdėstytas nuostatas, susijusias su tam tikrų pavojingų medžiagų vežimu tik mažais kiekiais geležinkeliais jų teritorijoje. Šios nuostatos taikomos be diskriminacijos. 2 straipsnis II priede išvardytoms valstybėms narėms leidžiama patvirtinti šiame priede išdėstytas nuostatas, leidžiančias reguliariai vežti tiksliai nustatytais maršrutais savo teritorijoje pavojingus krovinius, sudarančius tam tikro pramoninio proceso dalį, jei tokie vežimai yra vietinio pobūdžio ir atidžiai kontroliuojami laikantis aiškiai nustatytų reikalavimų. Šios nuostatos taikomos be diskriminacijos. 3 straipsnis Šis sprendimas skirtas valstybėms narėms. Priimta Briuselyje, 2003 m. rugpjūčio 20 d. Komisijos vardu Loyola De Palacio Pirmininko pavaduotoja [1] OL L 235, 1996 9 17, p. 25. [2] OL L 279, 2000 11 1, p. 44. -------------------------------------------------- I PRIEDAS VALSTYBĖMS NARĖMS SKIRTOS LEIDŽIANČIOS NUKRYPTI NUOSTATOS, SUSIJUSIOS SU TAM TIKRŲ PAVOJINGŲ MEDŽIAGŲ VEŽIMU MAŽAIS KIEKIAIS PRANCŪZIJA RA-SQ 6.1 Dalykas: registruoto bagažo vežimas keleiviniais traukiniais Nuoroda į Direktyvos priedą: 7.7 skirsnis Direktyvos priedo turinys: draudžiamos vežti tokiu bagažu RID medžiagos ir daiktai Nuoroda į nacionalinės teisės aktus: arrêté du 5 juin 2001 relatif au transport de marchandises dangereuses par chemin de fer (2001 m. birželio 5 d. Dekretas dėl pavojingų krovinių vežimo geležinkeliais ("RID dekretas")) 18 straipsnis Nacionalinės teisės aktų turinys: RID medžiagas ir daiktus, kuriuos leidžiama vežti kurjeriniu paštu, leidžiama vežti ir bagažu keleiviniais traukiniais. RA-SQ 6.2 Dalykas: traukiniais keleivių gabenami pavojingų medžiagų siuntiniai Nuoroda į Direktyvos priedą: 7.7 skirsnis Direktyvos priedo turinys: draudžiamos vežti rankiniame bagaže RID medžiagos ir daiktai Nuoroda į nacionalinės teisės aktus: arrêté du 5 juin 2001 relatif au transport de marchandises dangereuses par chemin de fer (2001 m. birželio 5 d. Dekretas dėl pavojingų krovinių vežimo geležinkeliais ("RID dekretas")) 19 straipsnis Nacionalinės teisės aktų turinys: pavojingų medžiagų, kurios skirtos keleivių asmeniniam arba profesiniam naudojimui, siuntinių vežimas rankiniame bagaže leidžiamas su sąlyga, kad laikomasi 4.1, 5.2 ir 3.4 skirsnių nuostatų, susijusių su siuntinių įpakavimu, žymėjimu ir etikečių ant jų klijavimu. Pastabos: pacientams, turintiems kvėpavimo problemų, leidžiama vežtis nešiojamus vienai kelionei užpildytus dujų balionėlius. RA-SQ 6.3 Dalykas: vežėjo reikmėms skirtų krovinių vežimas Nuoroda į Direktyvos priedą: 5.4.1 skirsnis Direktyvos priedo turinys: informacija apie pavojingas medžiagas, kurią reikia nurodyti važtaraštyje Nuoroda į nacionalinės teisės aktus: arrêté du 5 juin 2001 relatif au transport de marchandises dangereuses par chemin de fer (2001 m. birželio 5 d. Dekretas dėl pavojingų krovinių vežimo geležinkeliais ("RID dekretas")) 20.2 straipsnis Nacionalinės teisės aktų turinys: nebūtina deklaruoti vežėjo reikmėms skirtų krovinių, jei jų kiekis neviršija 1.1.3.6 skirsnyje nustatytų ribų. RA-SQ 6.4 Dalykas: leidimas nežymėti etiketėmis tam tikrų pašto vagonų Nuoroda į Direktyvos priedą: 5.3.1 skirsnis Direktyvos priedo turinys: reikalavimas pritvirtinti etiketes ant išorinių vagonų sienų Nuoroda į nacionalinės teisės aktus: arrêté du 5 juin 2001 relatif au transport de marchandises dangereuses par chemin de fer (2001 m. birželio 5 d. Dekretas dėl pavojingų krovinių vežimo geležinkeliais ("RID dekretas")) 21.1 straipsnis Nacionalinės teisės aktų turinys: turi būti žymimi tik pašto vagonai, kuriais vežama daugiau nei 3 tonos tos pačios klasės medžiagų (išskyrus 1, 6.2 arba 7). RA-SQ 6.5 Dalykas: leidimas nežymėti etiketėmis vagonų, kuriais vežami nedideli konteineriai Nuoroda į Direktyvos priedą: 5.3.1 skirsnis Direktyvos priedo turinys: reikalavimas pritvirtinti etiketes ant išorinių vagonų sienų Nuoroda į nacionalinės teisės aktus: arrêté du 5 juin 2001 relatif au transport de marchandises dangereuses par chemin de fer (2001 m. birželio 5 d. Dekretas dėl pavojingų krovinių vežimo geležinkeliais ("RID dekretas")) 21.2 straipsnis Nacionalinės teisės aktų turinys: jei etiketės, pritvirtintos ant nedidelių konteinerių sienelių, gerai matomos, tvirtinti etiketes ant išorinių vagonų sienų nebūtina. RA-SQ 6.6 Dalykas: leidimas nežymėti etiketėmis vagonų, kuriais vežamos siuntinių prikrautos kelių transporto priemonės Nuoroda į Direktyvos priedą: 5.3.1 skirsnis Direktyvos priedo turinys: reikalavimas pritvirtinti etiketes ant išorinių vagonų sienų Nuoroda į nacionalinės teisės aktus: arrêté du 5 juin 2001 relatif au transport de marchandises dangereuses par chemin de fer (2001 m. birželio 5 d. Dekretas dėl pavojingų krovinių vežimo geležinkeliais ("RID dekretas")) 21.3 straipsnis Nacionalinės teisės aktų turinys: jei ant kelių transporto priemonių yra pritvirtintos etiketės, kuriose aprašytas vežamų siuntinių turinys, tvirtinti etiketes ant išorinių vagonų sienų nebūtina. ŠVEDIJA RA-SQ 14.1 Dalykas: nebūtina žymėti etiketėmis geležinkelio vagonų, vežančių pavojingus krovinius skubia siunta Nuoroda į Direktyvos priedą: 5.3.1 skirsnis Direktyvos priedo turinys: ant geležinkelio vagonų, vežančių pavojingus krovinius, turi būti pritvirtintos etiketės Nuoroda į nacionalinės teisės aktus: Särskilda bestämmelser om vissa inrikes transporter av farligt gods på väg och i terräng Nacionalinės teisės aktų turinys: nebūtina žymėti etiketėmis geležinkelio vagonų, vežančių pavojingus krovinius skubia siunta. Pastabos: RID riboja krovinių, kuriuos galima vadinti skubia siunta, kiekį. Todėl kalbama apie mažus medžiagų kiekius. JUNGTINĖ KARALYSTĖ RA-SQ 15.1 Dalykas: tam tikrų mažai kenksmingų radioaktyvių produktų, pavyzdžiui, sieninių, rankinių laikrodžių, dūmų detektorių, kompasų, vežimas Nuoroda į Direktyvos priedą: dauguma RID reikalavimų Direktyvos priedo turinys: reikalavimai dėl 7 klasės medžiagų vežimo Nuoroda į nacionalinės teisės aktus: Packaging, labelling and carriage of radioactive material by rail Regulations 1996, reg 2(6) (as amended by schedule 5 of the Carriage of dangerous goods (amendment) Regulations 1999) Nacionalinės teisės aktų turinys: leidžiama visiškai nesilaikyti nacionalinių teisės aktų nuostatų, kai vežami neabejotinai komercinės paskirties produktai, turintys nedidelį radioaktyvių medžiagų kiekį. Pastabos: ši leidžianti nukrypti nuostata yra trumpalaikė priemonė, kurios nebereikės, kai į RID bus įtrauktos IAEA nuostatos. RA-SQ 15.2 Dalykas: tuščių pritvirtintų cisternų, kurios nėra laikomi vežimo įranga, gabenimas (N2) Nuoroda į Direktyvos priedą: 5 ir 7 dalys (96/49/EB) Direktyvos priedo turinys: reikalavimai dėl siuntimo procedūrų, vežimo, eksploatacijos ir transporto priemonių. Nuoroda į nacionalinės teisės aktus: turi būti apibrėžta būsimais reglamentais Nacionalinės teisės aktų turinys: žr. į ankstesnę eilutę. Pastabos: šių pritvirtintų rezervuarų vežimas nėra pavojingų medžiagų vežimas tikrąją prasme, todėl jiems negali būti taikomos RID nuostatos. Kadangi rezervuarai yra "paprastai tušti", juose esančių pavojingų medžiagų kiekiai yra ypač maži. RA-SQ 15.3 Dalykas: Sprogmenų mišriųjų krovinių ir sprogmenų su kitais pavojingais kroviniais vežimo vagonais, transporto priemonėmis ir konteineriais apribojimų švelninimas (N4/5/6) Nuoroda į Direktyvos priedą: 7.5.2.1 ir 7.5.2.2 skirsniai Direktyvos priedo turinys: apribojimai dėl tam tikrų mišraus krovimo tipų Nuoroda į nacionalinės teisės aktus: Carriage of dangerous goods by road Regulation 1996, reg. 18; carriage of dangerous goods by rail Regulation, regs. 17 and 24; Carriage of explosives by road Regulations, reg. 14 Nacionalinės teisės aktų turinys: Nacionalinis teisės aktas nustato ne tokius griežtus mišriojo sprogmenų krovimo reikalavimus, jeigu tokį vežimą galima užtikrinti be rizikos. Pastabos: Jungtinė Karalystė nori, kad būtų leidžiama taikyti tam tikrus sprogmenų maišymo su kitais sprogmenimis ir sprogmenų su kitais pavojingais kroviniais taisyklių variantus. Kiekvienam variantui bus nustatomi vienos arba daugiau sudedamųjų krovinio dalių kiekybiniai apribojimai ir jį bus leidžiama taikyti tik tada, jeigu "buvo imtasi visų įmanomų priemonių užtikrinti, kad sprogmenys nesiliestų su bet kokiais tokiais kroviniais, sprogmenys nekeltų pavojaus kitiems kroviniams arba jie nekeltų pavojaus sprogmenims". Jungtinės Karalystės pageidaujamų patvirtinti variantų pavyzdžiai: 1) sprogmenys, kuriems priskirti UN klasifikacijos numeriai 0029, 0030, 0042, 0065, 0081, 0082, 0104, 0241, 0255, 0267, 0283, 0289, 0290, 0331, 0332, 0360 arba 0361, gali būti vežami transporto priemone kartu su pavojingais kroviniais, kuriems priskirtas UN klasifikacijos numeris 1942. UN 1942 kiekis, kurį leidžiama vežti, apribojamas laikant, kad UN 1942 yra 1.1 D sprogmuo; 2) sprogmenis, kuriems priskirti UN klasifikacijos numeriai 0191, 0197, 0312, 0336, 0403, 0431 arba 0453, ta pačia transporto priemone galima vežti su antrai vežimo kategorijai priskirtais pavojingais kroviniais (išskyrus degiąsias dujas, infekcines ir toksines medžiagas) arba pavojingais trečios vežimo kategorijos kroviniais ar esant bet kokiam jų deriniui, jeigu antrai vežimo kategorijai priskirtų pavojingų krovinių bendra masė arba visas tūris neviršija 500 kg ar litrų, o bendra grynoji tų sprogmenų masė ne didesnė nei 500 kg; 3) 1.4 G sprogmenis ta pačia transporto priemone galima vežti su antrai vežimo kategorijai priskirtais degiaisiais skysčiais ir degiosiomis dujomis arba trečiai kategorijai priskirtomis nedegiosiomis, netoksiškomis dujomis ar bet kokiu jų deriniu, jeigu sukrautų kartu pavojingų krovinių masė arba tūris neviršija 200 kg arba litrų, o bendra grynoji tų sprogmenų masė ne didesnė nei 20 kg; 4) sprogstamuosius produktus, kuriems priskirti UN klasifikacijos numeriai 0106, 0107 arba 0257, galima vežti su D, E arba F suderinamumo grupės sprogstamaisiais produktais, kurie yra tų grupių sudedamosios dalys. Bendras sprogmenų, kuriems priskirti UN klasifikacijos numeriai 0106, 0107 arba 0257, kiekis neturi būti didesnis nei 20 kg. RA-SQ 15.4 Dalykas: leidimas nustatyti kitokį "bendrą didžiausią kiekį vienoje transporto priemonėje" 1.1.3.1 skirsnio lentelės 1 ir 2 kategorijų 1 klasės kroviniams Nuoroda į Direktyvos priedą: 1.3.1 skirsnis Direktyvos priedo turinys: išimtys, susijusios su vežimo pobūdžiu Nuoroda į nacionalinės teisės aktus: turi būti apibrėžta būsimais reglamentais Nacionalinės teisės aktų turinys: apibrėžti išimtines nuostatas, susijusias su sprogmenų ribotais kiekiais ir mišriu sprogmenų pakrovimu. Pastabos: nustatyti kitokias leistino kiekio ribas ir mišraus krovinio koeficientus 1 klasės kroviniams, būtent "50" 1 kategorijai ir "500" 2 kategorijai. Apskaičiuojant mišrius krovinius, 2 kategorijai taikomas koeficientas "20", o 3 kategorijai "2". -------------------------------------------------- II PRIEDAS VALSTYBĖMS NARĖMS DĖL VIETINIO VEŽIMO JŲ TERITORIJOJE LEIDŽIANČIOS NUKRYPTI NUOSTATOS ŠVEDIJA RA-LT 14.1 Dalykas: pavojingų atliekų vežimas į pavojingų atliekų šalinimo įmones Nuoroda į Direktyvos priedą: 2 dalis, 5.2 ir 6.1 klasės Direktyvos priedo turinys: reikalavimai, keliami pakuotės konstravimui ir išbandymui, pakuočių klasifikacija, žymėjimas ir etikečių ant jų klijavimas. Nuoroda į nacionalinės teisės aktus: Särskilda bestämmelser om vissa inrikes transporter av farligt gods på väg och i terräng Nacionalinės teisės aktų turinys: teisės aktai apima supaprastintus klasifikacijos kriterijus, sušvelnintus reikalavimus, keliamus pakuotės konstravimui ir išbandymui, žymėjimui ir etikečių klijavimui Pavojingos atliekos pagal RID neklasifikuojamos, o vietoj to jos priskiriamos skirtingoms atliekų grupėms. Kiekviena atliekų grupė turi medžiagų, kurias pagal RID galima pakuoti kartu (mišrusis pakavimas) Kiekvienas paketas vietoj UN numerio turi būti pažymėtas atitinkamos atliekų grupės kodu. Pastabos: šios nuostatos gali būti taikomos tik vežant pavojingas atliekas iš visuomeninių atliekų perdirbimo įmonių į pavojingų atliekų naikinimo įmones. --------------------------------------------------